Школски надзорник/31
ЈЕДАНАЕСТА ПОЈАВА

НАДЗОРНИК и САВЕТА

(улазе испод руке на друга врата)

НАДЗОРНИК (држи у руци рукопис и чита)
САВЕТА: Је-л’-те, да је лепо написано?
НАДЗОРНИК (чита даље) Хм!...
САВЕТА: Читајте само оно, како је у Америци био.... Јесте ли дошли дотле?
НАДЗОРНИК (чита даље — за себе): Врло добро... за децу као што треба!
САВЕТА: Па има још што ће’ саставити. Мени је већ приповедио, само нема времена да напише. Можете и то купити.
НАДЗОРНИК (чита — за себе): Леп, чист језик; Приповетке са свим природне, лако разумљиве... пуне морала...
САВЕТА: А је-л’-те да није скупо двадесет форината сваки рукопис? (за себе) Да пробамо мало више искати.
НАДЗОРНИК (чита — за себе): Види се талентират млад човек... баш какви нам требају.
САВЕТА: Ако вам је скупо двадесет форината, а оно ћу вам дати за петнаест форината, ал’ то је последња цена, ни крајцаре јефтиније... Шта ви велите?... Та ви и не одговарате!

Школски надзорник